CELEX: 62015CN0208
Language: el
Date: 2015-05-05 00:00:00
Title: Υπόθεση C-208/15: Αίτηση προδικαστικής αποφάσεως την οποία υπέβαλε το Kúria (Ουγγαρία) στις 5 Μαΐου 2015 — Stock ’94 Szolgáltató Zrt. κατά Nemzeti Adó- és Vámhivatal Dél-dunántúli Regionális Adó Főigazgatósága (NAV)

20.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 236/27
            
         Αίτηση προδικαστικής αποφάσεως την οποία υπέβαλε το Kúria (Ουγγαρία) στις 5 Μαΐου 2015 — Stock ’94 Szolgáltató Zrt. κατά Nemzeti Adó- és Vámhivatal Dél-dunántúli Regionális Adó Főigazgatósága (NAV)
   (Υπόθεση C-208/15)
   (2015/C 236/37)
   Γλώσσα διαδικασίας: η ουγγρική
   
      Αιτούν δικαστήριο
   
   Kúria
   
      Διάδικοι στην υπόθεση της κύριας δίκης
   
   
      Αναιρεσείουσα: Stock ’94 Szolgáltató Zrt.
   
      Αντίδικος κατ’ αναίρεση: Nemzeti Adó- és Vámhivatal Dél-dunántúli Regionális Adó Főigazgatósága (NAV)
   
      Προδικαστικά ερωτήματα
   
   
               1)
            
            
               Έχουν το άρθρο 1, παράγραφος 2, το άρθρο 2, παράγραφος 1, στοιχεία α' και γ', το άρθρο 14, παράγραφος 1, το άρθρο 24, παράγραφος 1, το άρθρο 73, το άρθρο 78, στοιχείο β', και το άρθρο 135, παράγραφος 1, στοιχείο β', της οδηγίας 2006/112/ΕΚ (1) του Συμβουλίου, της 28ης Νοεμβρίου 2006 (στο εξής: οδηγία ΦΠΑ), την έννοια ότι η παράδοση αγαθών και η χορήγηση δανείου που πραγματοποιούνται βάσει συμβάσεως συναφθείσας μεταξύ της επιχειρήσεως κάθετης ολοκληρώσεως και του γεωργού μέλους επιχειρήσεως κάθετης ολοκληρώσεως συνιστούν χωριστές και αυτοτελείς (distinct and independent) πράξεις για σκοπούς ΦΠΑ ή ότι προκύπτει ενιαία (single) πράξη, της οποίας η βάση επιβολής του φόρου περιλαμβάνει την αντιπαροχή για τα παραδοθέντα αγαθά καθώς και τους τόκους του χορηγηθέντος δανείου;
            
         
               2)
            
            
               Εάν η δεύτερη ερμηνεία είναι σύμφωνη με την οδηγία ΦΠΑ, έχει η οδηγία ΦΠΑ, σε σχέση με την ενιαία (single) πράξη που περιλαμβάνει την παράδοση υποκείμενων σε ΦΠΑ αγαθών και την παροχή απαλλασσόμενων από τον ΦΠΑ υπηρεσιών, την έννοια ότι η επίμαχη πράξη αποτελεί εξαίρεση από την αρχή της καθολικής επιβολής του ΦΠΑ; Σε περίπτωση καταφατικής απαντήσεως, ποια κριτήρια πρέπει να πληρούνται;
            
         
               3)
            
            
               Επηρεάζει την απάντηση στα προεκτεθέντα ερωτήματα και, σε περίπτωση καταφατικής απαντήσεως, σε ποιο μέτρο, το γεγονός ότι η επιχείρηση κάθετης ολοκληρώσεως μπορεί, βάσει της συμβάσεως, να πραγματοποιεί νέες παροχές υπηρεσιών προς τον γεωργό μέλος επιχειρήσεως κάθετης ολοκληρώσεως κατόπιν αιτήματος αυτού και/ή μπορεί να αγοράζει τα γεωργικά αγαθά που παράγει ο γεωργός μέλος επιχειρήσεως κάθετης ολοκληρώσεως;
            
         
      (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας.